Предраг Васић је рођен 30. октобра 1997. године у Гњилану од оца Славише и мајке Светлане. Након НАТО бомбардовања СР Југославије 1999, заједно са породицом се преселио у Београд. Са шест година је кренуо у школу глуме Ненада Ненадовића, а прву улогу остварио је глумећи дечака у студентском филму "Ко чува чуваре" 2006. Годину дана након тога, глумио је политичаревог сина у трилеру "Четврти човек". Године 2008, Предраг се појавио у француском филму "Ларго Винч", где је глумио Даниса Влатковића.